Školský vzdelávací program
OBČIANSKA NÁUKA
Vzdelávacia oblasť: Človek a spoločnosť
Vyučovací predmet: Občianska náuka
Ročník: 6. – 9. ročník (nižšie stredné vzdelávanie – ISCED 2)
Časová dotácia: 1 hodina týždenne, spolu cca 33 vyučovacích hodín ročne (pri 33 týždňoch výučby – skutočný počet sa upraví podľa reálneho počtu vyučovacích týždňov v školskom roku)
Školský rok: 2026/2027
Vypracované v súlade so štátnym vzdelávacím štandardom pre predmet Občianska náuka – nižšie stredné vzdelávanie (Štátny pedagogický ústav) a s Dodatkom č. 17 k štátnym vzdelávacím programom (MŠVVaM SR, č. 2026/10555:2-A3610, účinnosť od 1. 3. 2026), ktorým sa do prierezových tém dopĺňa AI gramotnosť.
Charakteristika predmetu
Predmet prispieva k vytváraniu a rozvoju sociálneho a občianskeho vedomia žiakov. Prostredníctvom vymedzených pojmov a výkonov sprostredkuje potrebné vedomosti, zručnosti a nadobudnutie spôsobilostí, ktoré im umožnia orientovať sa v sociálnom prostredí a v bežných životných situáciách. Umožňuje žiakom pochopiť seba samých a pomáha im v ich socializačnom procese. Vedie ich k poznávaniu svojej rodiny, školy, obce, regiónu, Slovenska a Európskej únie. Učí ich demokraticky myslieť a konať, poznávať svoje práva a povinnosti a obhajovať práva druhých. Poskytuje žiakom základné vedomosti z oblasti štátu a práva, umožňuje im pochopiť ekonomický život spoločnosti a vedie ich k aktívnej občianskej angažovanosti, ktorej jedným z dôležitých predpokladov je kritické myslenie.
Ciele predmetu
1. získajú vedomie jedinečnosti a neopakovateľnosti každého človeka v spoločnosti
1. realisticky sa spoznávajú, hodnotia seba samých
1. osvoja si pravidlá a normy spoločenského spolunažívania
1. uvedomujú si práva a povinnosti a primerane svoje práva obhajujú
1. preberajú zodpovednosť za vlastné názory, postoje a dôsledky konania
1. uznávajú základné princípy demokracie
1. budujú si tolerantný prístup k iným názorom, postojom, hodnotám a kultúram
1. učia sa aktívnemu občianstvu a osobnej angažovanosti
1. získajú základné vedomosti o sociálnoekonomickom a právnom fungovaní spoločnosti
Prierezové témy a AI gramotnosť
Na základe Dodatku č. 17 k štátnym vzdelávacím programom (MŠVVaM SR, účinnosť od 1. 3. 2026) sa do prierezových tém dopĺňa AI gramotnosť (AIG). V predmete Občianska náuka sa realizuje integráciou do jednotlivých tematických celkov – žiaci sa venujú napr. vplyvu AI na trh práce a profesie, etickým a právnym aspektom AI (autorské práva, ochrana súkromia), rozpoznávaniu dezinformácií a deepfakes, ako aj digitálnemu wellbeingu vo vzťahu k sociálnym sieťam.
Použité skratky prierezových tém: OSR – Osobnostný a sociálny rozvoj, OZO – Ochrana života a zdravia, ENV – Environmentálna výchova, MDV – Mediálna výchova, MUV – Multikultúrna výchova, AIG – AI gramotnosť.
Hodnotenie a klasifikácia predmetu
Cieľom hodnotenia je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky a aké pokroky naopak dosiahol, prípadne poskytnúť systém krokov, ako postupovať ďalej. Súčasťou hodnotenia je tiež povzbudenie do ďalšej práce. V procese hodnotenia sa uplatňuje primeraná náročnosť, pedagogický takt voči žiakovi a humánny prístup. Zohľadňuje sa aj usilovnosť a individuálne osobitosti žiaka.
Využíva sa aj slovné hodnotenie (klady a nedostatky práce žiaka), motivačné hodnotenie a hodnotenie čiastkových úloh. U žiakov sa rozvíja správne sebahodnotenie i hodnotenie navzájom.

Hodnotenie práce žiaka pozostáva:
1. z ústnych odpovedí (žiak bude ústne odpovedať minimálne 1× v danom polroku)
1. z písomných odpovedí (žiak bude skúšaný písomnou formou – testom, alebo krátkych písomných prác – po prebratí tematického celku alebo jeho časti)
1. z tvorby a prezentácie referátov a prezentácií
1. zo samostatnej práce na hodinách (pracovné listy, práca s textom, pojmové mapy), aktivity pri plnení úloh
1. písomné úlohy sú hodnotené známkou, stupnicou: 1 – výborný (100 %–90 %), 2 – chválitebný (89 %–75 %), 3 – dobrý (74 %–50 %), 4 – dostatočný (49 %–25 %), 5 – nedostatočný (24 %–0 %)
1. váha známky: ústna odpoveď, krátke a tematické písomné práce 1,0; aktivita na hodine, diskusia, tvorba a prezentácia projektov, samostatná práca 0,5
Projekty – kritériá hodnotenia:
1. Tvorivosť – vlastný prínos (na vysokej úrovni, uplatňuje vlastné nápady, je otvorený novým podnetom, dokáže vyjadriť veku primerané postoje)
1. Informácie – výber zdrojov (vie vyhľadávať samostatne, vie ich použiť v praxi, pracuje samostatne po návode učiteľa)
1. Pojmy a poznatky (ovláda podľa učebných osnov a vie ich využívať)
1. Grafický prejav (estetický, úhľadný, bez väčších nedostatkov)
1. Logické operácie (pri riešení úloh uplatňuje logiku, funkčne využíva vedomosti a zručnosti, čitateľská gramotnosť je na vysokej úrovni)
1. Prezentácia (samostatný ústny prejav, správny a výstižný, osvojenú slovnú zásobu dokáže vhodne používať v komunikácii, prezentuje samostatne, vie vzbudiť záujem)
Prezentácie a referáty – kritériá hodnotenia:
1. odborná úroveň
1. splnenie stanovených kritérií vyučujúcim
1. kreativita a vlastný prínos
1. pravopis
1. úroveň prezentovania, práca s IKT


Učebné osnovy – 6. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Moja rodina
8 h
	1. Rodina, poslanie a funkcie rodiny
1. Vzťahy v rodine
1. Normy a pravidlá
1. Práva a povinnosti (detí a rodičov)
1. Medziľudské vzťahy
1. Viacgeneračné spolunažívanie
1. Príbuzní, priatelia, susedia
	1. určiť typy spoločenstiev, v ktorých žije,
1. uviesť typy spoločenských rolí, ktoré vo svojom živote zohráva/bude zohrávať,
1. vysvetliť pomocou príkladov päť základných funkcií rodiny,
1. charakterizovať základné znaky rodiny,
1. poznávať variabilitu rodín a rôznych životných situácií detí,
1. uviesť na príkladoch fungovanie pravidiel v rodine,
1. zostaviť rebríček práv a povinností detí v rodine,
1. navrhnúť zoznam piatich práv a povinností rodičov v rodine,
1. určiť vzťahy medzi členmi svojej širšej rodiny,
1. uviesť na príkladoch fungovanie vzťahov medzi príbuznými, priateľmi, susedmi
1. popísať, ako AI algoritmy (odporúčacie systémy) udržiavajú pozornosť na sociálnych sieťach a navrhnúť pravidlá pre digitálny wellbeing a rovnováhu s rodinným životom.
	OSR, MDV, ENV, OZO, AIG

	Moja trieda, moja škola
10 h
	1. Školská trieda
1. Triedna samospráva Školská samospráva
1. Mimo vyučovacia činnosť
1. Mimoškolská činnosť
	1. vypracovať individuálny návrh práv a povinností žiaka v školskej triede/škole,
1. zdôvodniť vybrané práva a povinnosti žiaka zo školského poriadku,
1. vysvetliť na príkladoch pozitívne a negatívne vzory pre život v triede/v škole,
1. zdôvodniť úlohu a význam fungovania žiackej školskej rady,
1. vytvoriť prehľad mimovyučovacej a mimoškolskej činnosti/aktivity v škole, obci a okolí.
	OSR, MUV, MDV, OZO

	Moja vlasť
15 h
	1. Občan
1. Obec
1. Región
1. Slovenská republika
1. Štátne symboly
1. Európska únia
	1. zdôvodniť vlastnými slovami význam občianstva pre človeka,
1. vytvoriť na základe získaných informácií prezentáciu obce, mesta, regiónu,
1. predstaviť činnosť vybraných významných osobností obce/regiónu,
1. prezentovať pozitívne tradície svojho regiónu,
1. vysvetliť spôsoby používania štátnych symbolov Slovenskej republiky,
1. rozlíšiť na príkladoch štátne sviatky, dni pracovného pokoja a pamätné dni v SR,
1. prezentovať vyhľadané základné informácie o vzniku, význame a základných inštitúciách EÚ.
	OSR, MUV, OZO, ENV, MDV




Učebné osnovy – 7. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Postavenie jednotlivca v spoločnosti
18 h
	1. Osobnosť človeka
1. Typy osobnosti
1. Schopnosti osobnosti
1. Učenie
1. Psychické procesy
1. Psychické procesy - pamäť a myslenie
1. Učíme sa učiť
1. Štýly učenia
1. Sociálne skupiny
1. Spoločenské (sociálne) skupiny
1. Socializácia jednotlivca
1. Sociálne vzťahy
1. Sociálne vzťahy v skupinách
1. Pozície, roly jednotlivca v sociálnej skupine
1. Sociálna komunikácia
1. Komunikácia v sociálnych skupinách
1. Spolupráca a súťaženie v sociálnej skupine
1. Konflikty v sociálnych skupinách a ich riešenia
1. Zdravý životný štýl
1. Zdravý spôsob života
1. Zdravý štýl života v rodine
	1. pomenovať znaky osobnosti, jej vývin
1. simulovať v rolových hrách základné typy osobnosti podľa temperamentu
1. rozpoznať prejavy kladných a záporných charakterových vlastností konkrétneho človeka,
1. vymenovať psychické procesy
1. vysvetliť význam učenia a kladenie si cieľov
1. vymenovať rôzne spôsoby učenia sa a hľadá to najvhodnejšie učenie pre seba
1. porovnať rôzne spôsoby učenia sa
1. znaky spoločenských skupín, ich vznik a fungovanie
1. definovať čo je socializácia
1. uvedomiť si vytváranie sociálnych vzťahov v skupinách, kde je členom
1. rozpoznať pozície a roly jednotlivcov v sociálnych skupinách
1. vedieť efektívne odovzdať a prijať informáciu
1. zhodnotiť prínos spolupráce a súťaženia v sociálnej skupine
1. zhodnotiť prínos spolupráce a súťaženia v skupine, vedieť popísať etapy konfliktu a jeho následky
1. identifikovať jednotlivé životné štýly
1. zdôvodniť svoj výber vhodných a nevhodných spôsobov trávenia voľného času
	OSR, OZO

	Sociálne vzťahy v spoločnosti
15 h
	1. Spoločnosť
1. Vznik, vývoj a charakteristika ľudskej spoločnosti
1. Štruktúra ľudskej spoločnosti
1. Veľké spoločenské skupiny a rozvrstvenie ľudskej spoločnosti
1. Štruktúra ľudskej spoločnosti  - rasy, národy, etniká
1. Náboženská štruktúra ľudskej spoločnosti
1. Sociálne zmeny v spoločnosti
1. Sociálne zmeny v spoločnosti a ich zdroje
1. Sociálne a politické napätia – konflikty, vojny, extrémizmus
1. Sociálne a politické konflikty - vojny, terorizmus
1. Sociálne problémy - extrémizmus, šikanovanie, vandalizmus
1. Tolerancia
1. Kultúra, multikultúrnosť
1. Dobrovoľníctvo
1. Dobrovoľnícka činnosť
1. Charitatívna činnosť
1. Charitatívne projekty
1. AI - Masmédiá, dezinformácie a fenomén Deepfakes vytvorený generatívnou AI.
	1. vedieť pomenovať znaky ľudskej spoločnosti
1. analyzovať štruktúru spoločnosti podľa veku, pohlavia, náboženstva, vzdelania, národnosti
1. poznať rôzne spoločenské vrstvy, sociálnu nerovnosť
1. orientovať sa v národnom a etnickom zložení obyvateľstva
1. poznať náboženskú rozmanitosť
1. určiť hlavné príčiny sociálnych zmien v spoločnosti a ich dôsledky
1. vysvetliť príčiny rôznych konfliktov v spoločnosti
1. rozpoznať prejavy šikanovania, extrémizmu, vandalizmu
1. vedieť uviesť príklady rôznych kultúr
1. uviesť príklady rozmanitosti kultúr v Slovenskej republike
1. pochopiť prácu v dobrovoľníckej a charitatívnej činnosti
1. navrhnúť konkrétne formy pomoci pre zdravotne postihnutých a starých ľudí v okolí
1. vysvetliť pojem deepfake, kriticky vyhodnocovať dôveryhodnosť mediálneho obsahu generovaného AI a predchádzať manipulácii verejnej mienky.
	ENV MUV OSR, OZO AIG




Učebné osnovy – 8. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Štát a právo
21 h
	1. Ústava Slovenskej republiky
1. Štát, vznik štátu, jeho znaky a funkcie
1. Forma vlády
1. Demokracia
1. Voľby
1. Deľba/zložky štátnej moci
1. Zákonodarná moc
1. Právo, právne normy
1. Vzťah štátu a práva – právne vedomie
1. Právny poriadok (systém) SR
1. Odvetvia práva – verejné a súkromné právo
1. Občianske právo
1. Právna spôsobilosť Spôsobilosť na právne úkony
1. Občianske právo – ochrana spotrebiteľov
1. Rodinné právo
1. Trestná zodpovednosť / Trestné právo
1. Prezumpcia neviny
1. Právne inštitúcie slovenskej republiky
1. AI - Etické a právne aspekty AI: autorské práva, ochrana osobných údajov a súkromia pri práci s AI systémami.
	1. analyzovať články Ústavy SR, týkajúce sa znakov štátu a štátnej moci
1. zhodnotiť význam Ústavy SR pre občana
1. vysvetliť príčiny vzniku štátu, charakteristické znaky štátu
1. vysvetliť na príkladoch vybraných štátov funkcie štátu
1. uviesť príklady na funkcie štátu, vzťahy SR so susednými štátmi
1. porovnať na príkladoch vybraných štátov rôzne formy vlády
1. vedieť rozlíšiť absolutistickú a parlamentnú monarchiu
1. uviesť konkrétne príklady na demokratickú a nedemokratickú formu republiky
1. uviesť príklady na typy diktatúr
1. vystihnúť rozdiely medzi priamou a nepriamou demokraciou
1. rozlíšiť parlamentné, prezidentské a komunálne voľby
1. zdôvodniť potrebu deľby štátnej moci
1. vysvetliť príčiny rozdelenia štátnej moci na jednotlivé zložky
1. popísať priebeh plenárneho zasadnutia parlamentu NR SR, vie sa orientovať v Ústave SR
1. charakterizovať jednotlivé druhy noriem a porovnať ich
1. vytvoriť hierarchiu právnych predpisov
1. definovať pojem právo, rozdiel medzi právom a spravodlivosťou
1. definovať právne predpisy, pojmy právneho systému SR
1. opísať dve vybrané odvetvia verejného práva, opíše tri vybrané odvetvia súkromného práva
1. vysvetliť čím sa zaoberá občianske právo, vie definovať a porovnať spôsobilosť na práva
1. definovať uvedené pojmy, vie kam sa má právo obrátiť o pomoc a informácie, vie popísať podmienky reklamácie
1. vysvetliť poslanie Zákona o rodine a jeho úlohy,
1. popísať podmienky uzavretia manželstva,
1. popísať úlohu rodiny v štáte, jej fungovanie, na základe príkladov z literatúry alebo filmov,
1. vysvetliť dopad ukončenia manželstva rozvodom na členov rodiny
1. rozpoznať na príkladoch znaky protiprávneho konania
1. vysvetliť všetky uvedené pojmy
1. aktívne participovať pojmy na príprave a priebehu inscenácie týkajúcej sa trestného činu na vyučovacej hodine
1. zdôvodniť dodržiavanie zákonov
1. na kokrétnych príkladoch zdôvodniť potrebu dodržiavania zákonov SR
1. popísať funkcie jednotlivých právnych inštitúcií SR
1. aktívne sa podieľať na príprave a priebehu súdneho pojednávania na vyučovacej hodine , vie rozlíšiť služby advokáta a notára
1. definovať riziká narušenia súkromia pri vkladaní citlivých dát do AI modelov a preukázať rešpekt voči duševnému vlastníctvu a autorským právam v súvislosti s generovaným obsahom.
	MUV MDV OSR, OZO AIG

	Ľudské práva a slobody
12 h
	1. Základné ľudské práva a slobody/Niet práv bez povinností a zodpovednosti
1. Základné dokumenty o ľudských právach
1. Práva dieťaťa / Dohovor o právach dieťaťa
1. Rovnaký prístup ku všetkým deťom Diskriminácia Predsudky
1. Právo na názor a informácie
1. Právo na život
1. Právo na zdravie
1. Právo na vzdelanie a hru
1. Práva menšín – menšiny a ich ochrana
	1. definovať vlastnosti ľudských práv
1. chápe spätosť práv a povinností
1. uplatňuje zodpovednosť voči právam ostatných v bežnom živote
1. pozná základné dokumenty ľudských práv
1. pozná inštitúcie ochraňujúce ľudské práva
1. orientovať sa v texte Druhej hlave Ústavy SR a Dohovoru o právach dieťaťa
1. posúdiť situácie kedy sú práva detí porušované,
1. definovať na ktoré inštitúcie sa môže obrátiť pri porušovaní svojich práv
1. vysvetliť uvedené pojmy
1. vie ako čeliť diskriminácii, vie vysvetliť pojem daného práva, chápe a uvedomuje si svoje práva a ich akceptáciu v demokratických krajinách
1. identifikovať rodové stereotypy v okolí a médiách
1. prezentovať výsledky samostatne nájdených príkladov najčastejšieho porušovania práv dieťaťa v rodine, škole, na Slovensku, vo svete
1. rozpoznať v konkrétnych situáciách prejavy diskriminácie
1. vymenovať základné ľudské práva a slobody,    žiak vie vyhľadať v Ústave SR a v dokumentoch o ľudských právach  jednotlivé skupiny práv
	ENV OSR MUV OZO




Učebné osnovy – 9. ročník
Časová dotácia: 1 hodina týždenne, cca 33 hodín ročne
	Tematický celok / počet hodín
	Obsahový štandard (učivo)
	Výkonový štandard
	Prierezové témy

	Voľba povolania
7 h
	1. Vzdelanie ako hodnota
1. Voľba povolania
1. Spôsobilosť na povolanie
1. Profesijná orientácia
1. AI - Transformácia trhu práce pod vplyvom umelej inteligencie a automatizácie.
	1. zdôvodniť opodstatnenosť vzdelania a vzdelávania ako hodnoty
1. vytvoriť schému školského systému SR
1. orientovať sa pri výbere povolania v rôznych zdrojoch informácií
1. prezentovať plán budovania svojej kariéry
1. diskutovať o dopadoch AI na budúce profesie, analyzovať zanikajúce a novovznikajúce pracovné miesta a identifikovať kľúčové ľudské zručnosti (empatia, morálne rozhodovanie), ktoré technológia nedokáže nahradiť.
	OSR, MDV, MUV, OZO, AIG

	Ekonomický život v spoločnosti
15 h
	1. Ekonómia a ekonomika
1. Základné ekonomické otázky
1. Typy ekonomík
1. Trh
1. Trhový mechanizmus
1. Základné formy podnikania
1. Spotreba
1. Spotrebiteľ
1. Ochrana spotrebiteľa
	1. rozlíšiť pojmy ekonómia a ekonomika
1. konkretizovať na príkladoch spôsoby riešenie troch základných ekonomických otázok
1. uviesť základné rozdiely medzi trhovou, príkazovou a zmiešanou ekonomikou
1. demonštrovať vzťahy medzi kupujúcimi a predávajúcimi na trhu
1. na praktických príkladoch vysvetliť vzájomný vzťah medzi ponukou, dopytom a cenou tovaru a služieb
1. simulovať postup pri reklamácií tovarov alebo služieb
	OSR, ENV, MDV, OZO

	Finančná gramotnosť
12 h
	1. Peniaze a funkcie peňazí
1. Rozpočet
1. Finančné inštitúcie
	1. Rozumieť základným pojmom
1. zostaviť modelový osobný/rodinný rozpočet
1. ilustrovať na príklade vybraný problém z oblasti finančnej gramotnosti
1. zhodnotiť mieru rizika pri využití služieb bankových a nebankových inštitúcií
	OSR, MUV, OZO, ENV, MDV



